Скупштина општине Врњачка Бања на \_\_седници одржаној \_\_\_\_\_\_\_\_.године, на основу члана 35. став 7. Закона о планирању и изградњи („Службени гласник РС”, бр. 72/09, 81/09 – исправ- ка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/1—др.закон, 9/20 и 5/21) и члана 40. став 1, тачка 4. Статута Општине Врњачка Бања („Службени лист општине Врњачка Бања”, бр. 1/21ћ – пречишћен текст), донела је

**ОДЛУКУ**

**о доношењу Измена и допуна Плана генералне регулације Врњачке Бање**

Члан 1.

Доносе се Измене и допуне Плана генералне регулације Врњачке Бање (у даљем тексту: Измене и допуне плана).

Члан 2.

Измене и допуне односе се на целокуни обухват ПГР Врњачке Бање („Службени лист општине Врњачка Бања”, бр. 29/19-пречишћен текст), површине 2.318,97 ha. Обухваћене су територије катастарских општина Врњачка Бања 1.366,44 ha, Руђинци, Липова и Ново Село, 952,46 ha.

Члан 3.

Текстуални део Измена и допуна плана се објављује у „Службеном листу општине Врњачка Бања“.

Члан 4.

Аутентично тумачење Плана даје Скупштина општине по претходно прибављеном мишљењу Комисије за планове Општине Врњачка Бања.

Мишљења у вези примене Плана даје Комисија за планове Општине Врњачка Бања по претходно прибављеном мишљењу обрађивача плана и организационе јединице Општинске управе општине Врњачка Бања надлежне за послове урбанизма.

Члан 5.

Ова одлука ступа на снагу осмог дана од дана објављивања у „Службеном листу општине Врњачка Бања”.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_ од \_\_\_\_\_\_\_\_\_\_.године

ПРЕДСЕДНИК

СКУПШТИНЕ ОПШТИНЕ

Иван Радовић

**Правни основ** за доношење Одлуке о доношењу Измена и допуна Плана генералне регулације Врњачке Бање чине:

* **Закон о планирању и изградњи** („Службени гласник РС”, бр. 72/09, 81/09 – исправ- ка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/1—др.закон, 9/20 и 5/21),
* **Правилник о садржини, начину и поступку израде докумената просторног и урбанистичког планирања** („Службени гласник РС”, бр. 32/19),
* **Статут Општине Врњачка Бања** („Службени лист општине Врњачка Бања”, бр. 1/21 – пречишћен текст).

Сагласно чл. 35. Закона о планирању и изградњи, којим се утврђује надлежност за доношење планских докумената, урбанистички план доноси скупштина јединице локалне самоуправе.

Доношење урбанистичких планова је у надлежности Скупштине општине и према чл. 40. Статута Општине Врњачка Бања.

Сагласно чл. 69. Правилника о садржини, начину и поступку израде докумената просторног и урбанистичког планирања („Сл. гласник РС“, бр. 32/19), уз предлог планског документа, који садржи текстуални и графички део, органу надлежном за доношење планског документа достављени су и обавезни прилози у форми образложења планског документа:

1. Краћа информација о процедури израде и контроле планског документа*,*
2. Извештај о обављеној стручној контроли Нацрта Измена и допуна ПГР Врњачке Бање*,*
3. Извештај о обављеном јавном увиду у Нацрт Измена и допуна ПГР Врњачке Бање.

Начелник Општинске управе

Славиша Пауновић